CELEX: 32022R0695
Language: lt
Date: 2022-05-02 00:00:00
Title: Komisijos įgyvendinimo reglamentas (ES) 2022/695 2022 m. gegužės 2 d. kuriuo nustatomos Europos Parlamento ir Tarybos direktyvos 2006/22/EB taikymo taisyklės, susijusios su bendra transporto įmonių rizikos vertinimo apskaičiavimo formule

2022 5 3   
               
               
                  LT
               
               
                  Europos Sąjungos oficialusis leidinys
               
               
                  L 129/33
               
            
         KOMISIJOS ĮGYVENDINIMO REGLAMENTAS (ES) 2022/695
         2022 m. gegužės 2 d.
         kuriuo nustatomos Europos Parlamento ir Tarybos direktyvos 2006/22/EB taikymo taisyklės, susijusios su bendra transporto įmonių rizikos vertinimo apskaičiavimo formule
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. kovo 15 d. Europos Parlamento ir Tarybos direktyvą 2006/22/EB dėl būtiniausių sąlygų Europos Parlamento ir Tarybos reglamentams (EB) Nr. 561/2006 ir (ES) Nr. 165/2014 ir Direktyvai 2002/15/EB dėl su kelių transporto veikla susijusių socialinės teisės aktų įgyvendinti, kuria panaikinama Tarybos direktyva 88/599/EEB (1), ypač į jos 9 straipsnio 1 dalies antrą pastraipą,
         kadangi:
         
                     (1)
                  
                  
                     veiksmingas ir ekonomiškas Sąjungos kelių transporto teisės aktų vykdymo užtikrinimas yra itin svarbus siekiant pagerinti kelių eismo saugumą, vairuotojų darbo sąlygas ir socialinę apsaugą ir užtikrinti sąžiningą kelių transporto įmonių konkurenciją;
                  
               
                     (2)
                  
                  
                     valstybių narių įdiegtos nacionalinės rizikos vertinimo sistemos, skirtos tikslingesnei didelės rizikos įmonių kontrolei vykdyti, grindžiamos skirtingais nacionaliniais apskaičiavimo metodais. Tai trukdo palyginti informaciją apie rizikos įverčius ir ja keistis užtikrinant reikalavimų vykdymą tarpvalstybiniu mastu;
                  
               
                     (3)
                  
                  
                     Direktyvos 2006/22/EB 9 straipsnio 1 dalies antroje pastraipoje reikalaujama, kad Komisija įgyvendinimo aktais nustatytų bendrą įmonės rizikos vertinimo apskaičiavimo formulę;
                  
               
                     (4)
                  
                  
                     nustatydama šią formulę Komisija turėtų atsižvelgti į visus pažeidimus, kurie gali paveikti įmonių rizikos vertinimą, įskaitant Europos Parlamento ir Tarybos reglamento (EB) Nr. 561/2006 (2), Europos Parlamento ir Tarybos reglamento (ES) Nr. 165/2014 (3), nacionalinių nuostatų, kuriomis į nacionalinę teisę perkeliama Europos Parlamento ir Tarybos direktyva 2002/15/EB (4), pažeidimus ir Europos Parlamento ir Tarybos reglamento (EB) Nr. 1071/2009 (5) 6 straipsnyje nurodytus pažeidimus;
                  
               
                     (5)
                  
                  
                     bendroje formulėje turėtų būti atsižvelgiama į įvykdytų pažeidimų skaičių, sunkumą ir dažnumą, kontrolės, per kurią jokių pažeidimų nenustatyta, rezultatus ir į tai, ar kelių transporto įmonė visose savo transporto priemonėse naudojo išmaniuosius tachografus pagal Reglamento (ES) Nr. 165/2014 II skyrių;
                  
               
                     (6)
                  
                  
                     nustačius bendrą įmonės rizikos vertinimo apskaičiavimo formulę būtų užtikrinta, kad visiems vairuotojams ir transporto įmonėms būtų taikomos vienodos patikrinimų ir sankcijų pagal taikytinas Sąjungos taisykles sąlygos ir tai turėtų labai padėti suderinti vykdymo užtikrinimo praktiką visoje Sąjungoje;
                  
               
                     (7)
                  
                  
                     kai šiame reglamente nustatytos priemonės yra susijusios su asmens duomenų tvarkymu, jos turėtų būti taikomos laikantis Sąjungos teisės aktų dėl asmens duomenų ir privatumo apsaugos, visų pirma Europos Parlamento ir Tarybos reglamento (ES) 2016/679 (6) ir, kai taikytina, Europos Parlamento ir Tarybos direktyvos 2002/58/EB (7);
                  
               
                     (8)
                  
                  
                     šiame reglamente nustatytos priemonės atitinka pagal Reglamento (ES) Nr. 165/2014 42 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Bendra transporto įmonės rizikos vertinimo apskaičiavimo formulė ir jos taikymo reikalavimai nustatyti priede.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 91, 2019 3 29, p. 45.
         
            (2)  2006 m. kovo 15 d. Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantis Tarybos reglamentus (EEB) Nr. 3821/85 ir (EB) Nr. 2135/98 bei panaikinantis Reglamentą (EEB) Nr. 3820/85 (OL L 102, 2006 4 11, p. 1).
         
            (3)  2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).
         
            (4)  2002 m. kovo 11 d. Europos Parlamento ir Tarybos direktyva 2002/15/EB dėl asmenų, kurie verčiasi mobiliąja kelių transporto veikla, darbo laiko organizavimo (OL L 80, 2002 3 23, p. 35).
         
            (5)  2009 m. spalio 21 d. Europos Parlamento ir Tarybos reglamentas (EB) Nr. 1071/2009, nustatantis bendrąsias profesinės vežimo kelių transportu veiklos sąlygų taisykles ir panaikinantis Tarybos direktyvą 96/26/EB (OL L 300, 2009 11 14, p. 51).
         
            (6)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL L 119, 2016 5 4, p. 1).
         
            (7)  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (OL L 201, 2002 7 31, p. 37).
      
      
         
            PRIEDAS
            BENDRA TRANSPORTO ĮMONIŲ RIZIKOS VERTINIMO APSKAIČIAVIMO FORMULĖ IR JOS TAIKYMO REIKALAVIMAI
            
                        (1)
                     
                     
                        Bendras transporto įmonės rizikos vertinimas apskaičiuojamas pagal šią bendrą formulę:
                        čia:
                        
                                    R
                                 
                                 
                                    —
                                 
                                 
                                    bendras įmonės rizikos vertinimas;
                                 
                              
                                    n
                                 
                                 
                                    —
                                 
                                 
                                    tam tikros rūšies pažeidimų, nustatytų per individualų patikrinimą, skaičius (visų rūšių kontrolė);
                                 
                              
                                    i
                                 
                                 
                                    —
                                 
                                 
                                    individualus patikrinimas;
                                 
                              
                                    v
                                 
                                 
                                    —
                                 
                                 
                                    svertinis balas pagal pažeidimo rūšį ir (arba) sunkumą (NP/SP/LSP/SSP);
                                 
                              
                                    SSP
                                 
                                 
                                    —
                                 
                                 
                                    sunkiausias pažeidimas;
                                 
                              
                                    LSP
                                 
                                 
                                    —
                                 
                                 
                                    labai sunkus pažeidimas;
                                 
                              
                                    SP
                                 
                                 
                                    —
                                 
                                 
                                    sunkus pažeidimas;
                                 
                              
                                    NP
                                 
                                 
                                    —
                                 
                                 
                                    nedidelis pažeidimas;
                                 
                              
                                    N
                                 
                                 
                                    —
                                 
                                 
                                    per individualų patikrinimą patikrintų transporto priemonių skaičius;
                                 
                              
                                    r
                                 
                                 
                                    —
                                 
                                 
                                    bendras įmonės patikrinimų skaičius;
                                 
                              
                                    g
                                 
                                 
                                    —
                                 
                                 
                                    išmaniojo tachografo naudojimo pagal Reglamento (ES) Nr. 165/2014 II skyrių svorinis daugiklis.
                                 
                              
                  
                        (2)
                     
                     
                        Bendros formulės taikymo principai ir elementai:
                     
                  
                        (3)
                     
                     
                        Laikotarpis, kuriuo pažeidimas įtraukiamas į formulę, yra dveji metai.
                     
                  
                        (4)
                     
                     
                        Vežėjai pagal balus skirstomi į šias rizikos grupes:
                        
                                    —
                                 
                                 
                                    vežėjai, kurių patikrų neatlikta (pilkoji grupė);
                                 
                              
                                    —
                                 
                                 
                                    0–100 taškų: mažos rizikos vežėjai (žalioji grupė);
                                 
                              
                                    —
                                 
                                 
                                    101–200 taškų: vidutinės rizikos vežėjai (geltonoji grupė);
                                 
                              
                                    —
                                 
                                 
                                    201 taškas ar daugiau: didelės rizikos vežėjai (raudonoji grupė).
                                 
                              
                  
                        (5)
                     
                     
                        Individualaus patikrinimo (i) svertinis balas apskaičiuojamas taikant šiuos svorinius koeficientus (v) pagal pažeidimo rūšį:
                        
                                     
                                 
                                 
                                    NP = 1,
                                 
                              
                                     
                                 
                                 
                                    SP = 10,
                                 
                              
                                     
                                 
                                 
                                    LSP = 30,
                                 
                              
                                     
                                 
                                 
                                    SSP = 90.
                                 
                              
                  
                        (6)
                     
                     
                        Galutiniame įmonės rizikos vertinime atsižvelgiama į bendrą patikrinimų, atliktų tiek kelyje, tiek jos patalpose, skaičių (r), įskaitant patikrinimus, per kuriuos nebuvo nustatyta jokių pažeidimų.
                     
                  
                        (7)
                     
                     
                        Registruojant patikrinimus, per kuriuos pažeidimų nenustatyta, skiriama nulis taškų.
                     
                  
                        (8)
                     
                     
                        Nustatant individualaus patikrinimo svertinį balą atsižvelgiama į visų patikrintų transporto priemonių skaičių (N).
                     
                  
                        (9)
                     
                     
                        Pažeidimo data, į kurią atsižvelgiama bendroje formulėje, laikoma data, kurią pažeidimas buvo galutinai nustatytas, t. y. nuo kurios jam nebetaikoma peržiūra. Pažeidimai į formulę įtraukiami tik vieną kartą.
                     
                  
                        (10)
                     
                     
                        Jei atlikus patikrinimą transporto įmonės patalpose nustatoma, kad visose jos parko transporto priemonėse pagal Reglamento (ES) Nr. 165/2014 II skyrių įrengti išmanieji tachografai, galutinis jos balas dauginamas iš koeficiento 0,9 (g).